Ο ήταν ημερήσια αθλητική εφημερίδα που εκδιδόταν (29 Μαΐου 2010 – 3 Δεκεμβρίου 2017) από την εταιρεία "Κόκκινος Γαύρος Μον. ΙΚΕ", με έδρα την Αθήνα (Λεωφόρος Συγγρού 106). Αρχισυντάκτης της εφημερίδας υπήρξε ο Γιώργος Στασινόπουλος. Το 2012 αναφερόταν ως μια από τις τρεις οπαδικές εφημερίδες (οι άλλες δυο είναι το «Φως» και ο «Πρωταθλητής») της ομάδας του Ολυμπιακού

Ιστορία
-------

Η εφημερίδα εκδόθηκε στις 29 Μαΐου 2010. Ένα χρόνο μετά, το 2011 αναφέρεται ότι εξέφραζε «σκληρή ολυμπιακή γραμμή» και είχε προσελκύσει σχεδόν τους μισούς πελάτες της εφημερίδας Πρωταθλητής, χωρίς να έχουν και οι δυο αρκετούς πελάτες για να επιβιώσουν.

Το 2013 καταγγέλθηκε από τον εκδότη Α. Πίκουλα επίθεση και ξυλοδαρμός νεαρού δημοσιογράφου στο χώρο της εφημερίδας, η οποία αποδόθηκε από στελέχη της ΕΛ.ΑΣ. σε ρεπορτάζ το οποίο ήταν κατακριτικό για τον σχεδιασμό στις μεταγραφές της ομάδας ποδοσφαίρου του Ολυμπιακού. Η υπόθεση δεν είχε συνέχεια στη δικαιοσύνη, ενώ αναφέρθηκε ότι ο δημοσιογράφος αρνήθηκε να καταθέσει στην αστυνομία.

Τον Ιανουάριο του 2015 αναφέρθηκαν στον τύπο σημαντικά οικονομικά προβλήματα για την εφημερίδα, με αδυναμία έγκαιρης εκπλήρωσης των υποχρεώσεών της προς τους εργαζόμενους, γεγονός που οδήγησε τα διοικητικά συμβούλια της ΕΣΗΕΑ, της ΕΠΗΕΑ, της ΕΣΠΗΤ και της ΕΤΗΠΤΑ να κηρύξουν 24ωρη απεργία στην εφημερίδα αυτή, τον Αύγουστο του 2015. Οι δημοσιογράφοι οι οποίοι εργάζονται στην εφημερίδα έχουν επίσης εκπρόσωπο στο Μεικτό Συμβούλιο της ΕΣΗΕΑ.

Αλλαγή ιδιοκτησίας
------------------

Τον Οκτώβριο του 2015 η εφημερίδα (και η συνδεόμενη με αυτήν ιστοσελίδα), άλλαξαν ιδιοκτήτη, ενώ εκδότης παρέμεινε ο Αντώνης Πίκουλας. Στη συμφωνία αλλαγής ιδιοκτησίας συνέβαλε το πρακτορείο Άργος, το οποίο ανέλαβε και τη διανομή του. Μέρος των αλλαγών ήταν αλλαγή του σχήματός της, προσθήκη στελεχών από τον Πρωταθλητή και άλλων «ερυθρόλευκων» δημοσιογράφων, η προσθήκη ένθετων περιοδικών (περιοδικό "gavros BET", συλλεκτικό περιοδικό «Οι 100 Αθάνατοι του Θρύλου» σε σειρά), αλλά και η δημοσίευση κυριακάτικου φύλλου ("Γαύρος της Κυριακής").

Κυκλοφορία-κλείσιμο
-------------------

Τον Ιανουάριο του 2016, η κυκλοφοριακή επιτυχία του κυριακάτικου φύλλου της εφημερίδας - πρώτη για τρεις Κυριακές - αποδόθηκε στην αλλαγή της ιδιοκτησίας. Σε σύνολο κυκλοφορίας 36.110 φύλλων κυριακάτικων αθλητικών εφημερίδων ο Γαύρος πούλησε 7.950 φύλλα. Στις 3 Δεκεμβρίου 2017 η εφημερίδα ανέστειλε την έκδοσή της, λόγω χαμηλής κυκλοφορίας, συγχωνευόμενη με τον *Πρωταθλητή* με τη μορφή ενθέτου, περιοριζόμενη στη διαδυκτιακή μορφή της.

Παραπομπές
----------

1. ↑  Κυρίαρχος ο «Γαύρος»! Αρχειοθετήθηκε 2016-01-13 στο Wayback Machine. 10/01/2016, typologies.gr, (εφημερίδα «Το Παρόν»), ανακτήθηκε στις 20/2/2015
2. ↑  «eChamber». *echamber.pcci.gr*. Ανακτήθηκε στις 18 Φεβρουαρίου 2016.  Από την ιστοσελίδα του Εμπορικού & Βιομηχανικού Επιμελητηρίου Πειραιώς.
3. ↑  Ποια ομάδα είναι πιο μεγάλη Η μονομαχία Παναθηναϊκού-Ολυμπιακού σε τίτλους, ευρώ, εξώδικα και δηλώσεις, 3.10.2012, lifo.gr, ανακτήθηκε στις 20/2/2016
4. ↑  Μία, δύο το πολύ, άντε τρεις εφημερίδες!, Δευτέρα, 23 Μαΐου 2011, gazzetta.gr, ανακτήθηκε στις 20/2/2016
5. ↑  Eπιδρομή μπράβων, 8 Μαΐου 2013, zougla.gr, ανακτήθηκε στις 20/2/2016
6. ↑  Γαύρος: Εργαζόμενοι και Ενώσεις «στριμώχνουν» τον Πίκουλα, 21 Ιανουαρίου 2015, Newsbomb.gr, ανακτήθηκε στις 20/2/2016
7. ↑  24ωρη απεργία στην εφημ. "ΓΑΥΡΟΣ", 04.08.2015, ιστοσελίδα "Ένωσις Συντακτών Ημερησίων Εφημερίδων Αθηνών" (ΕΣΗΕΑ): www.esiea.gr
8. ↑  Τα αποτελέσματα της ψηφοφορίας για την ανάδειξη εκπροσώπου των συντακτών της εφημερίδας "ΓΑΥΡΟΣ", 13.03.2015, ιστοσελίδα "Ένωσις Συντακτών Ημερησίων Εφημερίδων Αθηνών", (ΕΣΗΕΑ): www.esiea.gr
9. ↑  Άλλαξε ιδιοκτησία η εφημερίδα "Γαύρος" Αρχειοθετήθηκε 2015-11-10 στο Wayback Machine. 5.10.2015, parapolitika.gr, ανακτήθηκε στις 20/2/2015
10. ↑  Κυρίαρχος ο «Γαύρος»! Αρχειοθετήθηκε 2016-01-13 στο Wayback Machine. 10/01/2016, typologies.gr, (εφημερίδα «Το Παρόν»), ανακτήθηκε στις 20/2/2015
11. ↑  «Ένθετο στον *Κόκκινο Πρωταθλητή* ο *Γαύρος*», *contra.gr*, 3 Δεκεμβρίου 2017. Ανακτήθηκε 5-12-2017.

Εξωτερικοί σύνδεσμοι
--------------------

* Επίσημη ιστοσελίδα: www.gavros.gr

  

Stub icon 1 Stub icon 2 *Αυτό το λήμμα **εφημερίδας της Ελλάδας** χρειάζεται επέκταση. Βοηθήστε τη Βικιπαίδεια επεκτείνοντάς το!*